Ο **Τζερέλ ΜακΝίλ** (Σικάγο, 1 Ιουνίου 1987), είναι Αμερικανός καλαθοσφαιριστής. Με ύψος 1,91 μέτρα αγωνίζεται στην θέση του σούτινγκ γκαρντ.

Σταδιοδρομία
------------

Ο ΜακΝιλ φοίτησε στο λύκειο Hillcrest High School και το 2005 ξεκίνησε τις σπουδές του στο πανεπιστήμιο του Μαρκέτ, όπου την σεζόν 2006–07 αναδείχθηκε καλύτερος αμυντικός στην ανατολική περιφέρεια, ενώ το 2009 συμπεριλήφθηκε στην καλύτερη πεντάδα της ανατολικής περιφέρειας. Αποφοίτησε όντας ο πρώτος σκόρερ στην ιστορία του πανεπιστημίου, με κορυφαία του χρονιά την τέταρτη, όπου είχε μέσο όρο 20,1 πόντων, 4,6 ριμπάουντ και 3,9 ασίστ.

Το καλοκαίρι του 2009, αγωνίστηκε στο Summer League του Λας Βέγκας με τους Σακραμέντο Κινγκς κα στα τέλη Σεπτεμβρίου υπέγραψε στους Λος Άντζελες Κλίπερς, από τους οποίους αποχώρησε είκοσι ημέρες αργότερα. Το Νοέμβριο του ίδιου έτους, υπέγραψε στην βελγική Μπέλφιους Μονς-Χενό, από την οποία αποχώρησε όταν βρέθηκε θετικός σε έλεγχο για χρήση μαριχουάνας.

Τον Ιούλιο του 2010, εντάχθηκε στο Summer League του Ορλάντο με την ομάδα των Σάρλοτ Χόρνετς και των Σικάγο Μπουλς στο Summer League του Λας Βέγκας. Στις 9 Οκτωβρίου του ίδιου έτους, υπέγραψε στους Χιούστον Ρόκετς, από τους οποίους αποχώρησε εννέα ημέρες αργότερα. Τελικά, αγωνίστηκε με τους Ρίο Γκράντε Βάλεϊ Βάιπερς, με ένα διάλειμμα δέκα ημερών τον Μάρτιο του 2011, όπου είχε συμβόλαιο με τους Νιου Ορλίνς Χόρνετς.

Την σεζόν 2011-12 αγωνίστηκε για την ιταλική Σούτορ Μπάσκετ Μοντεγκρανάρο, υπογράφοντας τον Σεπτέμβριο του 2012 στους Τορόντο Ράπτορς, από τους οποίους αποχώρησε έναν μήνα αργότερα. Στις 1 Νοεμβρίου 2012, επέστρεψε στους Βάιπερς και την αμέσως επόμενη ημέρα δόθηκε στους Μπέικερσφιλντ Τζαμ. Τον Μάρτιο του 2013, ο ΜακΝίλ υπέγραψε συμβόλαιο διάρκειας δέκα ημερών με τους Γιούτα Τζαζ, το οποίο ανανεώθηκε μέχρι το τέλος της σεζόν.

Το καλοκαίρι του 2013, αγωνίστηκε στο Summer League με τους Τζαζ, από τους οποίους αποχώρησε πριν αγωνιστεί σε κάποιο παιχνίδι, στις 25 Σεπτεμβρίου 2013. Λίγες ημέρες αργότερα, υπέγραψε στους Ζεγιάνγκ Γκόλντεν Μπουλς από την Κίνα, με τους οποίους αγωνίστηκε σε δεκαπέντε αγώνες και επέστρεψε στους Μπέικερσφιλντ Τζαμ στις 24 Φεβρουαρίου 2014.

Τον Αύγουστο του 2014, υπέγραψε στην Σεβίλλη, από την οποία αποχώρησε έναν μήνα αργότερα, μετά την είδηση του θανάτου του πατέρα του. Τον Ιανουάριο του 2015, επέστρεψε στους Μπέικερσφιλντ Τζαμ, με τους οποίους και αναδείχθηκε NBA D-League Impact Player of the Year, μία θέση στην οποία αναδεικνύεται ο καλύτερος καλαθοσφαιριστής από αυτούς που εντάχθηκαν στο πρωτάθλημα μετά την έναρξη της σεζόν και ψηφίζεται από τους προπονητές της λίγκας.

Στις 1 Απριλίου 2015, υπέγραψε δεκαήμερο συμβόλαιο με τους Φοίνιξ Σανς, αγωνιζόμενος την επομένη εναντίον των Γκόλντεν Στέιτ Ουόριορς στην ήττα με 106-107, όπου πέτυχε δύο πόντους. Στα μέσα Απριλίου του 2015, ανανέωσε μέχρι το τέλος της σεζόν με τους Σανς, αποχωρώντας από την ομάδα στις 17 Ιουλίου του ίδιου έτους.

Ο ΜακΝίλ έπαιξε στο Summer League του Λας Βέγκας σε επτά αγώνες με τους Σανς, με μέσο όρο 2,1 πόντων και 1,3 ριμπάουντ. Στα τέλη Ιουλίου, υπέγραψε στον Άρη Θεσσαλονίκης, με σκοπό να αγωνιστεί στην σεζόν 2015-16.

Μετά από συνεχείς αναβολές στην υπογραφή νέου συμβολαίου με τον Άρη, οι "κίτρινοι" απέσυραν το ενδιαφέρον τους για τον ΜακΝίλ, με αποτέλεσμα ο αθλητής να υπογράψει στους Γουίντι Σίτι Μπουλς, επιστρέφοντας στην NBA D-League.

Τον Δεκέμβριο του 2016, συμφώνησε με την γερμανική Μπρόζε Μπάμπεργκ. Τη σεζόν 2016-17, είχε 3.9 πόντους, 1.9 ριμπάουντ και 1.1 ασίστ σε 15 συμμετοχές στην Ευρωλίγκα.

Στις 30 Σεπτεμβρίου 2017, υπέγραψε συμβόλαιο συνεργασίας με την Χάποελ Τελ Αβίβ. Τη σεζόν 2017-18, είχε σε 37 αγώνες με την ομάδα κατά μέσο όρο 13.7 πόντους, 3.3 ριμπάουντ, 4 ασίστ και 1.9 κλεψίματα. Έφτασε μέχρι το Φάιναλ Φορ του Πρωταθλήματος Ισραήλ όπου αποκλείστηκε από την Μακάμπι Τελ Αβίβ. Το καλοκαίρι του 2019 ανανέωσε το συμβόλαιό του με την ομάδα. Τη σεζόν 2018-19, είχε 13,2 πόντους, 3,8 ριμπάουντ και 3,6 ασίστ, ενώ αγωνίστηκε στο ισραηλινό all star game.

Μετά από δύο χρόνια στη Χάποελ Τελ Αβίβ, μετακόμισε στην Αϊρόνι Ναχαρίγια.

Μέσοι όροι στατιστικών
----------------------


| Σεζόν | Ομάδα | Αγώνες | Λεπτά | Βολές | Εντ. παιδιάς | 3ποντα | Ριμπάουντ | Ασίστ | Κλεψίματα | Κοψίματα | Πόντοι |
| --- | --- | --- | --- | --- | --- | --- | --- | --- | --- | --- | --- |
| 2005-06 | ***Μαρκέτ*** | 31 | 27,5 | 75,0% | 44,2% | 28,3% | 4,5 | 2,7 | 2,1 | 0,5 | 11,1 |
| 2006-07 | ***Μαρκέτ*** | 29 | 30,2 | 68,2% | 41,7% | 31,3% | 4,8 | 3,8 | 2,6 | 0,6 | 14,7 |
| 2007-08 | ***Μαρκέτ*** | 35 | 30,2 | 70,2% | 45,6% | 30,4% | 4,9 | 3,5 | 2,2 | 0,4 | 14,9 |
| 2008-09 | ***Μαρκέτ*** | 31 | 33,9 | 72,0% | 45,2% | 40,7% | 4,6 | 3,9 | 2,2 | 0,6 | 20,1 |
| 2014-15 | ***Φοίνιξ Σανς*** | 6 | 6,0 | 100,0% | 22,2% | 50,0% | 0,5 | 0,3 | 0,5 | 0,2 | 1,5 |

Παραπομπές
----------

1. ↑  «McNeal Named BIG EAST Defensive Player of the Year». Αρχειοθετήθηκε από το πρωτότυπο στις 5 Σεπτεμβρίου 2015. Ανακτήθηκε στις 21 Αυγούστου 2015.
2. ↑  Jerel McNeal, Dominic James Earn Preseason All-BIG EAST Accolades[*νεκρός σύνδεσμος*]
3. ↑  Where are they now: Jerel McNeal | Paint Touches
4. ↑  NBA Summer League Rosters - Orlando - Ridiculous Upside
5. ↑  Jerel McNeal Added To Houston Rockets Preseason Roster
6. ↑  New Orleans Hornets not going to extend guard Jerel McNeal’s 10-day contract
7. ↑  Sutor Montegranaro announces Jerel McNeal
8. ↑  «Toronto Raptors waive Jerel McNeal and Chris Wright». Αρχειοθετήθηκε από το πρωτότυπο στις 8 Σεπτεμβρίου 2015. Ανακτήθηκε στις 21 Αυγούστου 2015.
9. ↑  «Bakersfield Jam Acquire Jerel McNeal from Vipers». Αρχειοθετήθηκε από το πρωτότυπο στις 20 Μαρτίου 2015. Ανακτήθηκε στις 21 Αυγούστου 2015.
10. ↑  Jazz Signs Jerel McNeal to a 10-Day Contract
11. ↑  Jazz Signs Jerel McNeal for Remainder of Season
12. ↑  «Utah Jazz waive guard Jerel McNeal». Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 21 Αυγούστου 2015.
13. ↑  «Zhejiang fills out import roster, signs Jerel McNeal». Αρχειοθετήθηκε από το πρωτότυπο στις 5 Σεπτεμβρίου 2015. Ανακτήθηκε στις 21 Αυγούστου 2015.
14. ↑  Sevilla adds McNeal at point
15. ↑  Marcelus Kemp moves to Sevilla for a try out
16. ↑  «Jam Guard Jerel McNeal Named 2015 NBA Development League Impact Player of the Year». Αρχειοθετήθηκε από το πρωτότυπο στις 3 Αυγούστου 2015. Ανακτήθηκε στις 21 Αυγούστου 2015.
17. ↑  Suns Sign Jerel McNeal to 10-Day Contract
18. ↑  «Barnes' shot lifts Warriors to 107-106 win over Suns». Αρχειοθετήθηκε από το πρωτότυπο στις 3 Οκτωβρίου 2015. Ανακτήθηκε στις 21 Αυγούστου 2015.
19. ↑  «Suns sign Jerel McNeal». Αρχειοθετήθηκε από το πρωτότυπο στις 4 Νοεμβρίου 2015. Ανακτήθηκε στις 21 Αυγούστου 2015.
20. ↑  Suns Sign Teletovic, Weems, Price
21. ↑  «2015 Summer League Player Profile». Αρχειοθετήθηκε από το πρωτότυπο στις 3 Αυγούστου 2015. Ανακτήθηκε στις 21 Αυγούστου 2015.
22. ↑  Jerel McNeal inks with Aris Thessaloniki
23. ↑  Εκτός... χρόνου ο ΜακΝιλ - Άρης - SPORT 24
24. ↑  Windy City Bulls move closer to NBA Development League debut
25. ↑  «Πήρε ΜακΝιλ η Μπάμπεργκ - Euroleague Greece | SPORT 24». Αρχειοθετήθηκε από το πρωτότυπο στις 19 Δεκεμβρίου 2016. Ανακτήθηκε στις 14 Μαρτίου 2017.
26. ↑  «Στη Χάποελ ο Τζερέλ ΜακΝιλ (pic) | Gazzetta». *www.gazzetta.gr*. Ανακτήθηκε στις 11 Νοεμβρίου 2021.
27. ↑  newsroom, sport-fm. «Συνεχίζει στο Ισραήλ ο ΜακΝίλ». *sport-fm.gr*. Ανακτήθηκε στις 11 Νοεμβρίου 2021.

Πηγές
-----

* Jerel McNeal NBA Stats | Basketball-Reference.com
* Jerel McNeal - Marquette University Athletics
* Jerel McNeal - Eurobasket